open-index/open-wikipedia-markdown huggingface dataset:
Nordiske greiner under vinter-OL 1998

**Nordiske greiner** på ski under vinter-OL 1998 i Nagano bestod av 15 øvingar. Fem av øvingane var for kvinner, alle i langrenn, medan resten var for menn. Mennene tevla i både i langrenn, kombinert og skihopping. Alle øvingane vart avvikla i småbyen Hakuba.

## Langrenn menn
### 10 km klassisk stil




### 15 km jaktstart




### 30 km klassisk stil




### 50 km fristil




### 4 x 10 km stafett




## Langrenn kvinner
### 5 km klassisk stil




### 5 + 10 km jaktstart




### 15 km klassisk stil




### 30 km fristil




### 4 x 5 km stafett




## Kombinert
### Normalprogram




### Lag




## Skihopping
### Normalbakken (K90)




### Storbakken (K120)




### Lag




## Medaljeoversyn

## Kjelder

**Denne artikkelen bygger på «[[:nb:Nordiske greiner under vinter-OL 1998|Nordiske greiner under vinter-OL 1998]]» frå ,  den 9. februar 2013.*  
 

**Denne artikkelen bygger på «[[:de:Olympische Winterspiele 1998/Ski Nordisch|Olympische Winterspiele 1998/Ski Nordisch]]» frå ,  den 9. februar 2013.*
Ekebergbanen

**Ekebergbanen** er ei 6,6 kilometer lang dobbeltspora og svingete trikkelinje på eigen trasé langs vesthellinga i Ekebergåsen mellom Ljabru og Gamlebyen i Oslo, der banen er knytt til det ordinære sporvegsnettet i byen og har såleis trikkeruter frå både Majorstuen og Rikshospitalet. Linja går gjennom stroka Jomfrubråten, Bekkelagshøgda med Holtet og Nordstrand i Bydel Nordstrand.

Banen vart bygd og drive av aksjeselskapet A/S Ekebergbanen som ein lenging av ei linje mellom Stortorvet i Oslo og Oslo hospital i Gamlebyen. Selskapet hadde gjort en avtale med Kristiania Sporveisselskab om å få bruke linja mellom Oslo hospital og Stortorvet for trikkene på Ekebergbanen, som vart opna i fyrste byggjesteget fram til Sæter 11. juni 1917, til Ljabru i 1941. I 1931 var det opna ei sidelinje tvers over Ekebergsletta fram til Simensbråten, nedlagd i 1967.

Fram til dåverande Oslo Sporveier A/S tok over drifta av Ekebergbanen, skilde trikkane på denne banen seg frå dei andre trikkane i byen ved å køyre på høgare spenning og vere av ein eigen type som var måla gråe med ei brei, djupraud rand nedst. Etter at Oslo Sporveier A/S tok over, vart det som i dag køyrd vanlege bytrikkar på banen etter at straumforsyninga hadde vorte ombygd til anna spenning, sams for resten av trikkenettet.
Mons Kårbø

**Mons Andreas Andersen Kårbø** () var ein norsk fiskar, organisasjonsleiar og politikar. Han vart fødd på Kårbø på Holsnøy i Herdla, noMeland,  kommune. Han kom inn i Herdla herradstyre i 1911. I 1920 vart han vald til ordførar. Det var han til i 1935. Han møtte fast på Stortinget for Venstre 1931–1936. I tillegg var han første varamann 1925–1930 og 1937-1945.

Mons Kårbø tok initiativ til å skipe Herdla Fiskarlag i 1918. I 1919 var han med å skipe Hordaland Fylkesfiskarlag, der han var formann til 1929. Ved stiftinga av Fiskernes Faglige Landslag i Bodø i 1926, vart Mons Kårbø vald til første formann. I 1930 endra laget namn til Norges Fiskarlag. Kårbø var formann til 1932.

Kårbø var formann i styret for Stor- og Vårsildlaget 1928–1932. Frå 1932 til 1936 var han fiskeriinspektør for Rogaland, Hordaland og Sogn og Fjordane. Han var direktør for Noregs Sildesalslag 1936–1951.

Mons Kårbø vart riddar av St. Olavs Orden av 1. klasse i 1947.

## Kjelder
*Pål Christensen og Abraham Hallenstvedt: *I kamp om havets verdier. Norges Fiskarlags historie*. Norges Fiskarlag 2005
Sluse

Ei **sluse** er eit byggverk i ei elv eller ein kanal med fleire slusekammer som gjer det mogleg å heve eller lægje eit fartøy frå ei vasshøgd til ei anna slik at skip og båtar kan gå over høgdedrag, gjennom stryk eller forbi dammar utan lange omvegar.

Rundt om i verda er det mange kanalar med slusesystem, mellom anna den eldgamle Keisarkanalen i Kina, Panamakanalen, Volga og Göta kanal. 

Det er også sluser fleire stader i Noreg:

* Sootkanalen i Eidskog kommune vart bygd som den første slusekanal i Noreg (1849) for frakt av tømmer motstraums slik at tømmeret kunne komme over i Haldenvassdraget. Også fleire andre sluser og kanalar vart bygd for å lette transporten i dette vassdraget.

* Norsjø-Skienkanalen, som knyter i hop Norsjø med Skienselva og havet, har ei løftehøgde på 15 meter fordelt på to slusesystem (Løveid sluse ved Skotfoss og Skien sluse). Den stod ferdig i 1861, og utgjer nedre del av Telemarkskanalen. 

*Skjoldastraumen sluser i Tysvær kommune i Rogaland er landets einaste saltvassluser i bruk, bygd i 1908 for å kunne passere eit smalt sund der straumen er sterk på grunn av tidevatn.

## Ein pram i ei sluse
Veøy kyrkje

**Veøy kyrkje** er ei langkyrkje i tre og dragestil teikna av Karl Norum. Ho ligg på Sølsnes i Molde og vart innvigd i 1907 til erstatning for den tidlegare fylkeskyrkja på Veøya (som no er verna og kjent som Veøy gamle kyrkje). Kyrkja har cirka 200 sittjeplassar og er listeført av Riksantikvaren.

Holm kyrkje i Rauma kommune er bygd samtidig og er søsterkyrkie. Dei to kyrkjene ligg på kvar si side av Langfjorden.

## Kjelder

* 

## Bakgrunnsstoff
* 
* 
*
Stig Beite Løken

**Stig Beite Løken** () er ein norsk forfattar.

Løken debuterte i 2012 med novellesamlinga *Det finnes ingenting mer livsbejaende enn å være mørkredd*. Den første romanen hans, *Skogen i tapetet*, kom ut i 2015.  

Løken er busett i Stavanger.

## Bøker
* 2012 &ndash; *Det finnes ingenting mer livsbejaende enn å være mørkredd* &ndash; novellesamling
* 2015 &ndash; *Skogen i tapetet* &ndash; roman
*2018 &ndash; *Drømmelinsene &ndash;* roman
*2021 &ndash; *Det finnes ingen andre verdener* &ndash; roman

## Referansar

## Bakgrunnsstoff
* Presentasjon av Stig Beite Løken på nettstaden til Cappelen Damm
* Utgjevingar av Stig Beite Løken i BIBSYS Ask
Hilde Lindset

**Hilde Lindset** () er ein norsk forfattar.

Lindset er utdanna cand.philol. med litteraturvitskap, medievitskap, nordisk språk og teatervitskap i fagkrinsen.

Ho debuterte i 2012 med novellesamlinga *Jeg burde ha sperret deg inne*.

## Bøker
* 2012 &ndash; *Jeg burde ha sperret deg inne* &ndash; Novellesamling

## Referansar

## Bakgrunnsstoff
* Presentasjon av Hilde Lindset  på nettstaden til Cappelen Damm
* Utgjevingar av Hilde Lindset i BIBSYS Ask
Laila Sognnæs Østhagen

**Laila Sognnæs Østhagen** () er ein norsk forfattar og musikkterapeut.

Østhagen er oppvaksen i Asker og busett i Oslo. Ho har studert spesialpedagogikk og historie ved Universitetet i Oslo og er utdanna musikkterapeut frå Norges Musikkhøgskole.

Ho debuterte i 2012 med romanen *Konglehjerte*.

## Bøker
* 2012 &ndash; *Konglehjerte* &ndash; Roman
* 2014 &ndash; *I morgen forsvinner jeg litt til* &ndash; Roman
* 2025 – *Elvina* – Roman

## Referansar

## Bakgrunnsstoff
* Presentasjon av Laila Sognnæs Østhagen  på nettstaden til Forlaget Oktober
*
Hans Conrad Thoresen

**Hans Conrad Thoresen** () var ein norsk prest og stortingsmann fødd i Tønsberg. Han var gift med forfattaren Magdalene Thoresen i sitt tredje ekteksap, og  var også svigerfar til Henrik Ibsen.

Thoresen var son til ein bøkker, Herman Thoresen, og Anna Sophie Albertine Walther.

Han vart student i 1821 og tok teologisk embetseksamen ( cand. theol.) i 1825. I 1826 vart han sokneprest i Stranda på Sunnmøre. Etter berre to år flytta han over i same embete i Herøy på Sunnmøre. I Herøy dreiv han og underviste emnelege bondesøner, ein av desse var ørstingen Ivar Aasen. I åra 1833–35 las Aasen latin, historie, geografi, retorikk og diktekunst hos Thoresen med tanke på vidare studier. I 1843 vart Thoresen sokneprest ved Korskirken i Bergen. Thoresen representerte Romsdals amt på Stortinget 1842-1844. Dette embetet hadde han til han døydde.

Thoresen var i 1848 4. representant frå Romsdals amt på Stortinget. Valet vart godkjent i Stortinget med minst mogleg margin, 49 røyster mot 48. Han var medlem av Lagtinget og tollkomiteen.

Den første kona til Thoresen var Marie Dorothea Sophie Münster (1803–27). Han vart gift andre gong med Sara Margrethe Daae (6. april 1806-10. mai 1841), dotter av presten Johan Christopher Haar Daae. Dei fekk fem barn, eit av barna var Susanna som vart gift med Henrik Ibsen. Sara Daae var tante til Ludvig Daae. Det var truleg Thoresen som fekk Ivar Aasen plassert hos svogeren på Solnør der han mellom anna var privatlærar for Susannas søskenbarn.

Thoresen var gift tredje gong med forfattaren Magdalene Kragh (1819–1903). Magdalene tok i 1841 mot tilbod om å vere guvernante hos Thoresen, fødte i juni 1843 i København ein son som vart sett bort, og gifta seg så i oktober 1843 med Thoresen. Dei fekk fire barn. Magdalene vart stemor til  Susanna Ibsen.

Hans Conrad Thoresen døydde i Bergen i 1858.

## Kjelder

* Lindstøl, Tallak: *Stortinget og Statsraadet 1814-1914*. Kristiania, 1914
Rannveig Leite Molven

**Rannveig Leite Molven** () er ein norsk forfattar.

Ho tok årsstudiet ved Skrivekunstakademiet i Hordaland 1999-2000, og debuterte i 2012 med romanen *Ordet for hva jeg er nå finnes ikke*. 

## Bøker
* 2012 &ndash; *Ordet for hva jeg er nå finnes ikke* &ndash; Roman
* 2015 &ndash; *Der skyene begynner* &ndash; Roman
* 2018 &ndash; *Alt som venter* &ndash; Roman
* 2020 &ndash; *Duelyktene* &ndash; Roman

## Referansar

## Bakgrunnsstoff
* Presentasjon av Rannveig Leite Molven på nettstaden til Cappelen Damm
* Rannveig Leite Molven i Forfatterkatalogen
Veøy gamle kyrkje

**Veøy gamle kyrkje** er ei langkyrkje av stein på Veøya i Molde kommune kommune, Møre og Romsdal fylke. Det er ei mellomalderkyrkje, bygd rundt år 1200. 

Veøya var i vikingtida ein kaupang, strategisk og sentralt plassert i Romsdalsfjorden. I dag er berre kyrkja og prestebustaden igjen. Kyrkja og prestebustaden høyrer no til Romsdalsmuseet, og er freda med heimel i lov om kulturminner.

Ei ny Veøy kyrkje vart i 1907 sett på Sølsnes på fastlandet som erstatning for den tidlegare «fylkeskyrkja» på Veøya.

Prestegarden ligg like utanfor kyrkjegardsmuren.

## Bilete


Fil:1967VeøyChurchInterior.JPG|Interiør og altertavle, 1967. 
Fil:1967VeøyVicarsRecidence.JPG|Prestebustaden på Veøya, seinare bustad for Wilhelm Coucheron-Aamot. 


## Bakgrunnsstoff
* 
* 
* Romsdalsmuseet: Veøya prestegard og middelalderkirke
Padder

**Padder** kan visa til alle amfibium eller ulike grupper av amfibium, anten i ordenen *Anura* (‪halelause padde‬r), som også omfattar froskar, eller i familien Bufonidae (ekte padder). Dyret som er best kjend som padde i Noreg er arten *Bufo bufo*, også kalla nordpadde eller vanleg padde.

Ein reknar typisk padder som kraftigare i kroppsbygnad enn froskar. Dei hoppar mindre og er kjenneteikna av klumpete kjertlar («vorter») i huda.

Padder er eit symbol for kanaløya Jersey. Innbyggjarane der er tradisjonelt blitt kalla «les crapauds» ('paddene'), kanskje fordi desse dyra lever på Jersey men ikkje på naboøya Guernsey.

## Kjelder

*«padder» i Store norske leksikon. Henta 9. februar 2013.
*

## Bakgrunnsstoff
Eiliv Skard

**Eiliv Skard** () var ein norsk akademikar som var professor ved Universitetet i Oslo frå 1934 til 1968, først i klassisk filologi, og frå 1948 i *antikkens åndshistorie*.

Han var fødd i Levanger,  men familien flytta i 1901 til Kristiansand, der han voks opp. Han tok artium i 1916, adjunkteksamen i 1922, var gymnaslærar i Hornnes og Orkdal landsgymnas  på 1920-talet og vart dr.philos. i 1931. 

Skard hadde ei allsidig og omfattande verksemd, både innanfor det akademiske feltet, som lærebokforfattar og som folkeopplysar. Han var medansvarleg  for Samlagets serie *[[Klassiske bokverk i norsk umsetjing]]* frå starten av, var medredaktør av * Vestens tenkere* (3 bind, 1962).

Eiliv Skard skreiv nynorsk. Frå 1930-åra av var han knytt til Oxfordrørsla og MRA.

## Kjelder

**Denne artikkelen bygger på «[[:nb:Eiliv Skard|Eiliv Skard]]» frå ,  den 9. februar 2013.*  
 

## Litteratur
* Egil Kraggerud: «Eiliv Skard» I: *Norsk biografisk leksikon*; 2 utg.; bd 8. 2004
Marianne Clementine Håheim

**Marianne Clementine Håheim** () er ein norsk forfattar frå Jølster i Sunnfjord.

Ho debuterte i 2012 med diktsamlinga *Bilydar*.

Marianne Clementine Håheim mottok Bjørnsonstipendet 2017.

## Bibliografi
### Bøker
*
* 
* 

### I bøker - eit utval
* 
* 

### I tidsskrift - eit utval
* Lokalhistoriske artiklar Sogn og Fjordane

## Referansar

## Bakgrunnsstoff
* Marianne Clementine Håheim på Allkunne
* Presentasjon av Marianne Clementine Håheim på nettstaden til Forlaget Oktober
* Om Marianne Clementine Håheim i Lokalhistoriske artiklar Sogn og Fjordane
Geir Nummedal

**Geir Nummedal** () er ein norsk forfattar.

Han debuterte i 2012 med romanen *Hun er der hele tiden*.

Nummedal arbeider som redaksjonssjef for barne- og ungdomslitteratur i forlaget Cappelen Damm og er busett i Oslo.

## Bøker
* 2012 &ndash; *Hun er der hele tiden* &ndash; Roman

## Referansar

## Bakgrunnsstoff
* Presentasjon av Geir Nummedal  på nettstaden til Forlaget Oktober
* Utgjevingar av Geir Nummedal i BIBSYS Ask
Espen Rian

**Espen Rian** () er ein norsk tidlegare kombinertrennar frå Stadsbygd. Han var med på det norske firemannslaget som vann bronsemedalje i lagtevlinga under Ski-VM 2007. Frå NM-tevlingar fekk han med seg fem bronsemedaljar.

## Karriere
Rian debuterte i verdscupen 29. desember 2001 i Oberwiesenthal, der han kom på 22. plass i sprintøvinga. I november og desember 2006 oppnådde han to plasseringar mellom dei ti første i verdscupen. Den beste plasseringa i verdscupen vart ein femteplass i Holmenkollen i 2008-sesongen.

Under VM 2007 i Sapporo var han med på å ta bronse i lagtevlinga med det norske laget, saman med Petter Tande, Magnus Moan og Håvard Klemetsen. Individuelt vart han nummer åtte i normaløvinga med to hopp i skibakken og 10 km langrenn.

Rian var reserve til vinter-OL 2010 i Vancouver. Då Ole Christian Wendel vart sjuk og reiste heim, reiste Rian til Canada. Han deltok i den øvinga då det vart hoppa i den store bakken og vart nummer 35, dessutan var han med på Noregs lag som kom på femteplass i lagtevling.

### Besteplasseringar i internasjonale meisterskap
* 2007: Nr 8 i normalprogrammet, bronsemedalje i lag under Ski-VM i Sapporo 
* 2009: Nr 18 i halvprogrammet i verdsmeisteskapen i Liberec
* 2010: Nr 5 i lagtevling i vinter-OL i Vancouver 

### Besteplasseringar i internasjonale renn
* 2001/22: Nr 22 i Oberwiesenthal
* 2002/03: Nr 15 i Harrachov
* 2004: Nr 14 i Lahti
* 2004/05: Nr 21 i Trondheim
* 2006/07: Nr 6 på Lillehammer
* 2008: Nr 5 i compactsprint i Holmenkollen
* 2009: Nr 9 i Seefeld
* 2009/10: Nr 14 i Kuusamo
* 2010/11: Nr 11 på Lillehammer

### Medaljar og besteplasseringar i noregsmeisterskap
*Ski-NM 2003: Nr 4 i kombinert halvprogram i Molde
*Ski-NM 2004: Bronse i kombinert halvprogram og nr 9 i normalbakken, begge på Bardufoss
*Ski-NM 2005: Nr 4 på Lillehammer
*Ski-NM 2006: Bronse i halvprogram på Kongsberg
*Ski-NM 2007: Bronse i kombinert halvprogram i Bardu og nr 12 i skihopp i storbakken på Lillehammer
*Ski-NM 2008: Bronse i halvprogram i Trondheim 
*Ski-NM 2009: Bronse i fellesstart på Gjøvik
*Ski-NM 2010: Nr 6 på Steinkjer

Han la opp som aktiv kombinertløpar i 2011.

## Kjelder
* *Sportsboken*, aktuelle årgangar

## Bakgrunnsstoff
* Espen Rian i fis-ski.com
* Espen Rian i olympedia.org
Ola Morten Græsli

**Ola Morten Græsli** () er ein norsk tidlegare kombinertrennar og skihoppar frå Tydal og som representerte Tydal I.L. Han vart som best nummer to i eit verdscuprenn i desember 2005, og fekk med seg to sølvmedaljar og to bronsemedaljar frå to ulike noregsmeisterskap.

## Karriere
Græsli representerte Noreg i VM 2003 i Val di Fiemme. Der vart han nummer sju i halvprogrammet, og han deltok på det norske laget som enda på fjerdeplassen i lagkonkurransen.

I verdscupen oppnådde Græsli som best ein andreplass, i Ramsau i Austerrike den 18. desember 2005. Etter eit langrenn over 7,5 km skilde det eitt sekund mellom dei fire beste i tevlinga. Norske Magnus Moan sigra, medan Græsli slo franskmannen Jason Lamy-Chappuis og tyskaren Georg Hettich i spurten med høvesvis eitt og to tidels sekundar. Græsli hadde elles to andre pallplasseringar i verdscupen, begge tredjeplassar ei helg i Holmenkollen i mars 2003.

### Besteplasseringar i internasjonale meisterskap og renn
*2003: Nr 7 i ski-VM i Val di Fiemme, samt to tredjeplassar i Holmenkollen (halvprogram)
*2004: Nr 10 i Kuusamo - halvprogram
*2005: Nr 7 i Holmenkollen
*2005/06: Nr 2 i Ramsau

### Medaljar og besteplasseringar i noregsmeisterskap
*Ski-NM 2002: Nr 7 i Høydalsmo
*Ski-NM 2003: Sølvmedalje i halvprogram og bronsemedalje i normalprogram i Molde, nr 10 i normalbakken på Lillehammer
*Ski-NM 2005: Sølv i halv- og bronse i normalprogram på Lillehammer
*Ski-NM 2007: Nr 5 i halvprogrammet i Bardu

## Kjelder
* *Sportsboken*, aktuelle årgangar

## Bakgrunnsstoff
*Ola Morten Græsli i fis-ski.com
Eva Skomsø Svanøe

**Eva Skomsø Svanøe** () er ein norsk forfattar og lærar.

Ho debuterte i 1991 med diktsamlinga *Eg møtte*, og har vore medforfattar i fleire antologiar og lærebøker.

Eva Skomsø Svanøe er opphavleg frå Vågsøy, men har vore busett på Svanøy i Flora sidan 1975, og er gift med lokalpolitikaren Ole Svanøe. Ho har vore leiar i Sogn og Fjordane Skrivelag.

## Bibliografi
### Bøker
*

### I tidsskrift - eit utval
* Lokalhistoriske artiklar Sogn og Fjordane

## Kjelder
* Fylkesleksikon Sogn og Fjordane 
* Forfatterkatalogen

## Bakgrunnsstoff
*  Intervju med Eva Skomsø Svanøe i *Firda Folkeblad* 23. desember 1991, s. 12
Torbjørn Løkken

**Torbjørn Løkken** () er ein norsk tidlegare kombinertløpar frå Biri i Oppland. 1987 var hans store sesong, han vann då VM i Oberstdorf individuelt og verdscupen i kombinert, samt tre verdscuprenn og noregsmeisterskapen. Løkken var medlem av Biri Idrettslag og gjekk under tilnamnet «Biri'n».

## Karriere
Løkken byrja markere seg mellom dei beste kombinertrennarane i 1985-sesongen. Han fekk då to andreplassar i verdscupen i kombinert og tok bronsemedaljen i noregsmeisterskapen. Etter ein heller svak 1986-sesong kom han tilbake og var verdas beste kombinerutøvar i 1987. Gjennom sesongen vann han tre verdscuprenn og vart verdsmeister i kombinert i Oberstdorf framom landsmannen Trond Arne Bredesen. Dei same to løparane vann også VM-sølv for Noreg i lagtevlinga, saman med Hallstein Bøgseth.

Løkken vann to verdscuprenn i OL-sesongen 1988, men vart nummer seks i kombinertøvinga under dei olympiske leikane i Calgary. Han trappa ned satsinga på idretten ved sesongslutt i 1988, la opp i 1990 og utdanna seg til sjukepleiar.

### Ymse
Mange år seinare vart det offentleg kjent at Løkken i lang tid hadde vore rusmisbrukar.

### Verdscupsigrar

### Medaljar og besteplasseringar i noregsmeisterskap
*Ski-NM 1984: Nr 8 i Hof
*Ski-NM 1985: Bronsemedalje i Tromsø
*Ski-NM 1986: Sølvmedalje på Vang
*Ski-NM 1987: Gullmedalje i Steinkjer
*Ski-NM 1988: Sølvmedalje på Vang

Løkken vart tildelt Morgenbladets Gullmedalje i 1987.

## Kjelder

**Sportsboken*, aktuelle årgangar
*Torbjørn Løkken i fis-ski.com
*Torbjørn Løkken i olympedia.org

## Bakgrunnsstoff
*Torbjørn Løkken i fis-ski.com
*Torbjørn Løkken i olympedia.org
Viggo Ree

**Viggo Ree** ()  er ein norsk biletkunstnar, forfattar og biolog. Ree er aktiv naturvernar og er engasjert som informasjonskonsulent i Foreningen Våre Rovdyr . Som teiknar, målar og grafikar er han særleg kjend for motiva med pattedyr og fuglar i norsk natur. Viggo Ree har òg illustrert og gjeve ut fleire bøker, blant anna felthandbøker om fuglar. 

## Oppvekst og utdanning
Viggo Ree voks opp i Åmot i Østerdalen, men flytta i 1958 til Jeløya i Moss der han tok examen artium i 1970. Han har kunstutdanning frå Statens håndverks- og kunstindustriskole i Oslo, der han var frå 1976 til 1980 var student på boklinja og i radérklasse ved grafisk avdeling.  Viggo Ree har hatt eige grafikkverkstad frå 1981. Han bur i dag i Hole kommune i Buskerud. 

Viggo Ree er son av kunstmålaren Edmund Ree og soneson av forfattaren Ørnulf Ree. 

## Kunstnerisk produksjon
Som kunstnar arbeider Ree stort sett med akvarellmåleri, grafikk og teikning. 
Han har hatt grafikkoppdrag for Den norske Bokklubben og har utført elleve frimerke med fuglemotiv for Posten. Frå 1995 har han kvart år levert akvarellar av jerv til Den Norske Friluftslivprisen. Han er innkjøpt av blant anna Nasjonalgalleriet og Norsk kulturråd.

## Bibliografi
* *Feltbok. Bestemmelse av fugl og pattedyr under jaktsesongen*. Direktoratet for Naturforvaltning, 1983. Flere opplag (8. reviderte utgave i 2008), til saman 557.000 eksemplar 
* *Fugleguiden*. Schibsteds Forlag, 1993
* *Dyrenes barn*. Schibsteds Forlag, 1995

## Kjelder

**Denne artikkelen bygger på «[[:nb:Viggo Ree|Viggo Ree]]» frå ,  den 10. februar 2013.*  
 

## Bakgrunnsstoff
* Omtale av portrettprogram med Viggo Ree i NRK
* Viggo Rees CV ved kunstnernes informajonskontor 
* Foreningen Våre Rovdyr - Curriculum Vitae - Viggo Ree
Mikkel Dobloug

**Mikkel Dobloug** () er ein tidlegare kombinertrennar frå Vang på Hedmark. Han vart noregsmeister i øvinga i 1966, og sigra i kombinert i Svenska skidspelen både i 1966 og -67. Dobloug representerte Vang Skiløperforening. Han fekk Kongepokalen i skiidrett i 1966.

## Aktiv
Dobloug overraska stort i Lahti-spelen i 1964, der han vart nummer to etter landsmannen Arne Larsen. Bak seg på resultatlista hadde han mellom andre både Tormod Knutsen og Georg Thoma, ferske gull- og sølvvinnarar frå vinter-OL 1964 i Innsbruck. Sesongen etter vart det nye andreplassar på Dobloug, fyrst i noregsmeisterskapen der Larsen vart for sterk, og sidan i Holmenkollen der Dobloug slo Larsen med vel eitt poeng, og Georg Thoma vann rennet.

Dobloug vann kombinert i NM på ski i 1966. Same året vann han kombinertøvinga under Svenska skidspelen, ei bragd han gjentok året etterpå. Elles i 1967-sesongen vart han nummer to i noregsmeisterskapen, nummer tre i Lahti og nummer fire i Holmenkollen.

Han deltok i verdmeisterskapen i Oslo i 1966 og vart beste nordmann i kombinert med ein sjuandeplass. To år seinare var han på plass i Grenoble. Atter vart han beste nordmann i kombinertøvinga, men hamna på 21. plass i den olympiske tevlinga. Alle dei norske kombinertrennarane bomma fullstendig på smurninga i langrennet.

Dobloug slutta tevla i skiløypa og hoppbakken i 1970.

### Besteplasseringar i internasjonale meisterskap og renn
*1964: Nr 2 i Lahti
*1965: Nr 2 i Holmenkollen og nr 4 i Svenska Skidspelen i Falun
*1966: Vinnar av Svenska skidspelen i Umeå
*1967: Vinnar av Svenska skidspelen i Falun, nr 3 i Lahti og nr 4 i Holmenkollen
*1968: Nr 3 i Svenska skidspelen i Falun, nr 5 i Lahti og nr 8 i Holmenkollen
*1969: Nr 3 i Svenska skidspelen i Falun

### Medaljar og besteplasseringar i noregsmeisterskap
*Ski-NM 1964: Nr 6 på Voss
*Ski-NM 1965: Sølvmedalje på Fåberg
*Ski-NM 1966: Gullmedalje på Rena
*Ski-NM 1967: Sølvmedalje i Mo i Rana
*Ski-NM 1968: Sølvmedalje i Ørskog
*Ski-NM 1969: Sølvmedalje på Raufoss
*Ski-NM 1970: Nr 5 i Trondheim

## Kjelder
* *Sportsboken*, aktuelle årgangar
*
Bjørn Bjørneboe

**Bjørn Ingvald Bjørneboe** () er ein norsk prest, biletkunstnar og bokillustratør. 

Bjørn Bjørneboe tok teologisk embetseksamen ved Det teologiske Menighetsfakultet i 1968 og vart ordinert til prest i Den norske kyrkja i 1970. Han hadde samanhengande presteteneste som høvesvis residerande kapellan i Bjarkøy i Troms og prest i Nidaros domkyrkje fram til 1990, då han søkte avskil for å vie seg heilt til det kunstnariske arbeidet. 

Bjørn Bjørneboe har inga formell kunstutdanning, men debuterte på Haustutstillinga allereie i 1966, då han var midtveges i dei teologiske studia sine. I 1977 vart han medlem med røysterett i NBK (Norske Biletkunstnarar). Bjørn Bjørneboe har motteke ei rekkje stipend og hatt rundt 25 separatutstillingar. Han har illustrert meir enn 20 bøker og musikkhefte og motteke fleire prisar, blant anna for *årets vakraste bok*. Bileta har ofte motiv frå Bibelen og kristen eller jødisk symbolikk. 

Bjørn Bjørneboe er nevø til forfattaren Jens Bjørneboe. 

## Bokillustrasjonar
Lista viser eit utval av bøker som Bjørn Bjørneboe har illustrert.

* 1976: Willy Abildsnes og Børre Knudsen: *Det hellige bryllup – sanger* – musikknotar
* 1980: Eysteinn Ásgrímsson (Broder Eysteinn): *[[Lilja]]* – gjendikting ved Knut Ødegård, utgitt på Tiden forlag
* 1982: Einarr Skúlason: *[[Geisli]]* – gjendikting ved Knut Ødegård, gjenutgitt i 2003
* 1985: Alfred Hauge: *Vegen til det døde paradiset* . Universitetsforlaget
* 1987&ndash;1988: Olav Duun: *[[Juvikfolke]]*
* 1986: Sven Kærup Bjørneboe: *Våre spor slettes ut – et essay? en besvergelse*
* 1991: *Poetenes evangelium –  Jesu liv i norske dikt – en antologi* – ved Håvard Rem, utgitt på Bokklubbens Lyrikkvenner
* 1995: Jens Bjørneboe: *Mitt hjerte*	 – dikt i utval av Bjørn Bjørneboe, utgitt på Pax forlag
* 2002: Kaj Skagen: *Livets tre – legender	*
* 2007: Egil Eikseth: *Fra veikant til katedral – epistler* – Luther forlag

## Kjelder

**Denne artikkelen bygger på «[[:nb:Bjørn Bjørneboe|Bjørn Bjørneboe]]» frå ,  den 10. februar 2013.*  
 

## Bakgrunnsstoff
* Kort biografi og bildeeksempler 
* CV hos Kunstnernes inormasjonskontor
* Flere bildeeksempler
Don't Lose My Number

«**Don't Lose My Number**» er ein song av Phil Collins frå det tredje soloalbumet hans *[[No Jacket Required]]* frå 1985. Songen vart ikkje gjeve ut som singel i Storbritannia, men nådde fjerdeplassen på singellista i USA i september 1985. B-sida, «We Said Hello Goodbye», vart gjeven ut som bonusspor på CD-versjonen av *No Jacket Required*.

## Historie
Songen er retta mot nokon kalla «Billy» som songaren håpar å finne (og håpar at Billy framleis har nummeret hans). Collins har sagt at han skreiv det meste av songen under innspelinga av det første albumet hans, *[[Face Value]]*. Collins har òg sat at teksten i stor grad var improvisert, og at han sjølv ikkje heilt veit kva songen handlar om. Stephen Holden i *New York Times* skreiv om teksten at han var særs «vag, og skisserer eit melodrama utan å syne den heile historia». 

## Musikkvideo
Collins visste ikke kva videoen skulle handle om, så han valgte å lage ein video der han prøver å finne ut kva tema videoen skulle ha. I den faktiske videoen så snakkar Collins med forskjellige «regissørar», som alle gjev han dårlege idear for videoen. I forslaga deira parodierer Collins fleire musikkvideoar frå denne tida, som videoar av Michael Jackson, David Lee Roth («California Girls»), Elton John, The Police («Every Breath You Take») og The Cars («You Might Think»), i tillegg til filmar som *[[Mad Max 2]]* og forskjellige samurai- og westernfilmar.

## Innhald
### 7": Atlantic / 7-89536 (US)
#"Don't Lose My Number"
#"We Said Hello Goodbye"

### 12": Atlantic / 0-86863 (US)
#"Don't Lose My Number» (Extended Mix)
#"Don't Lose My Number"
#"We Said Hello Goodbye"

### CD: WEA International / WPCR 2063 (Japan)
#"Don't Lose My Number"
#"We Said Hello Goodbye"

## Medverkande
* Phil Collins: vokal, klaverinstrument, trommer, LinnDrum
* Daryl Stuermer: gitarar
* Lee Sklar: bassgitar
* David Frank: ekstrrar klaverinstrument

## Salslister

## Kjelder

**Denne artikkelen bygger på «[[:en:Don&#39;t Lose My Number|Don&#39;t Lose My Number]]» frå ,  den 10. februar 2013.* 
*** oppgav desse kjeldene:*


## Bakgrunnsstoff
*
*
Hans Nicolai Wraamann

**Hans Nicolai Wraamann** () var ein norsk prest og ordførar i Ulstein.

Wraamann var son av handelsmann Asmus Wraamann. Han tok teologisk eksamen i 1831. Wraamann var sokneprest i Borge i Lofoten 1834-1844, i Ulstein 1844-1855, og i Volda 1855-1861. Medan han var i Ulstein teikna Wraamann den nye kyrkja der. Han var og ordførar i Ulstein. Medan han var ordførar vart det vanleg å halde kommunestyremøta på prestegarden i Dimnasundet. Rasmus Aarflot og Mauritz Aarflot sytte for at Wraamann flytta over til Volda, saman arbeidde for oppretting av «Volden høiere Almueskole» som var utgangspunktet for Volda som skulestad.

Wraamann var gift først med Mariane Jensine Paludan (1810-1845), så med Emiche Christine Trumpy (1809-1961). Han fekk til saman 10 barn.

## Kjelder
12"ers

***12"ers*** er ei samleplate frå 1987 med remixar av songar av Phil Collins. Albumet inneheld seks spor frå albumet *[[No Jacket Required]]* frå 1985. Alle miksane vart laga av John «Tokes» Potoker, utanom «One More Night» som vart laga av Hugh Padgham. Miksane vart opphavleg gjeve ut på 12"-singlar og har derfor fått namn etter desse singlane. Alle songane kjem opphavleg frå *No Jacket Required*.

## Innhald

## Medverkande
*Phil Collins: vokal, trommer, keyboard
*Daryl Sturmer: gitar
*John Potoker: ytterlegare trommer, korvokal

## Kjelder

**Denne artikkelen bygger på «[[:en:12&#34;ers|12&#34;ers]]» frå ,  den 10. februar 2013.* 
*** oppgav desse kjeldene:*
Buster av Phil Collins

***Buster: The Original Motion Picture Soundtrack*** er eit filmmusikkalbum frå 1988 for den britiske filmen *[[filmen Buster|Buster]]*. Albumet er i røynda ei samling av 60-talslåtar mellom to nye Phil Collins-songar som vart spelte inn for filmen. Collins var òg skodespelar i filmen. «Two Hearts» vart skriven spesifikt for filmen og «A Groovy Kind of Love» som var ei nyinnspeling av songen som vart gjort mest kjend av The Mindbenders i 1965. Begge vart gjevne ut som singlar og gjekk heilt til topps på The Billboard 100-lista i USA. «A Groovy Kind of Love» gjekk òg til topps i Storbritannia. Andre nye songar på albumet var «Big Noise» og The Four Tops sin «Loco in Acapulco», som var skriven i lag med Collins.

«Two Hearts» og «A Groovy Kind of Love» vart ikkje gjeve ut på eit Phil Collins-album før 1998 på *[[Hits av Phil Collins|...Hits]]*, men det finst eit konsertopptak av songane på *[[Serious Hits... Live!]]* i 1990.

## Innhald
### CD
#«Two Hearts» - Phil Collins
#[«Gardening by the Book»]† / Just One Look» - The Hollies
#[«...And I Love Her»]† / «Big Noise» - Phil Collins
#«The Robbery» - Anne Dudley
#«I Got You Babe» - Sonny & Cher
#«Keep on Running» - The Spencer Davis Group
#[«Alone in Acapulco»]† / «Loco in Acapulco» - The Four Tops
#«How Do You Do It?» - Gerry and The Pacemakers
#[«Thoughts of Home»]† / «I Just Don't Know What to Do with Myself» - Dusty Springfield
#[«The Good Life»]† / «Sweets for My Sweet» - The Searchers
#«Will You Still Be Waiting?» - Anne Dudley
#«A Groovy Kind of Love» - Phil Collins

† Fem spor inneheld musikk av The London Film Orchestra skriven av Anne Dudley.

## Lister
;Album

;Singlar

## Kjelder

**Denne artikkelen bygger på «[[:en:Buster (soundtrack)|Buster (soundtrack)]]» frå ,  den 10. februar 2013.* 
*** oppgav desse kjeldene:*
Nordlyskatedralen Alta kyrkje

**Nordlyskatedralen Alta kyrkje** er ei kyrkje i Alta frå 2013. Katedralen er laga i ei nordlysliknande spiralform og har eit tårn med totalhøgd på 47 meter. Katedralen er ei fleirbrukskyrkje med mange ulike rom fordelt på tre etasjar. Han har 350 sitjeplassar. Utsmykkinga og dei liturgiske møblane i kyrkjerommet er utforma av den danske kunstnaren Peter Brandes. 

## Bygget
Nordlyskatedralen er den nye hovudkyrkja i Alta sokn i Alta prosti i Nord-Hålogaland bispedømme, etter Alta kyrkje. Den nye kyrkja vart til etter 40 år med innsats frå den lokale kyrkjelyden. Byggjeperioden var frå 2009 til 2013. Hovudentreprenør var Alta-selskapet Ulf Kivijervi AS. 

Vigslingsgudstenesta for Nordlyskatedralen vart halden sundag 10. februar 2013 og vart kringkasta direkte i radiogudstenesta i NRK P1 den dagen og på nett-TV. Til stades på gudstenesta var Kronprinsesse Mette-Marit og biskop i Nord-Hålogaland, Per Oskar Kjølaas.

## Galleri

Fil:Nordlyskatedralen vinter.jpg|Nordlyskatedralen sett frå Markedsgata.
Fil:Alta Church from Air - Oct 2018.jpg|Nordlyskatedralen i oktober 2018.
Fil:Kirkeorgelet i Nordlyskatedralen.jpg|Kyrkjeorgelet i Nordlyskatedralen.
Fil:Døpefontenen i Nordlyskatedralen.jpg|Døypefonten i Nordlyskatedralen.


## Kjelder

* Den offisielle nettsida til Nordlyskatedralen 

## Bakgrunnsstoff
* Arkitekturguide for Nord-Norge og Svalbard
Trondhjems Reformats 1589

**Trondhjems Reformats 1589**, med full tittel **Reformats av 1589, Trondhjems stifts geistlige sager anliggender**, var ein kommisjonsrapport over den lokalkyrkjelege økonomien i Trondhjems stift som vart presentert for Christian IV av Danmark og Noreg i 1589.

Rapporten gjev blant anna ei oversikt over prestegjelda i Møre og Romsdal, Trøndelag, Nord-Norge, Jämtland og Härjedalen, og skildrar inndeling i sokn, prestegardar, inntekter og jordegods som høyrde til kyrkja og presteborda.

## Sjå og
*Aslak Bolts jordebok
*Olav Engelbrektssons jordebok

## Litteratur
* Anne-Marit Hamre (red.): *Trondhjems Reformats 1589 og Oslo domkapitels jordebok 1595*, Norske kyrkjelege jordebøker etter reformasjonen, Bd. II., Norsk Historisk Kjeldeskrift-Institutt, 1983.
Risto Jussilainen

**Risto Kalevi Jussilainen** () er ein finsk tidlegare skihoppar. Han vann fire sølvmedaljar med Finlands hopplandslag i tida 2001-05, tre i verdsmeisterskap og ein i olympiske leikar. I året 2001 vann han to verdscuprenn, fordelt på to sesongar.

## Karriere
Jussilainen debuterte i verdscupen i desember 1993. Før 28. november 1999 hadde han aldri vore betre enn nummer elleve i noko verdscuprenn. Men i opningsrennet for den nye sesongen i Kuopio slo han til med andreplass i storbakken, eit renn som var prega av svært vanskelege tilhøve. Tevlinga vart avvikla over ein omgang, og dei to einaste som fekk til bra hopp var vinnaren Ville Kantee og Jussilainen, begge frå Finland.

Jussilainen utmerka seg særleg som skiflygar og vann 3. mars 2001 sin fyrste verdscupsiger i skiflygingsbakken i Oberstdorf. Åtte månader seinare gjekk han til topps i Kuopio, 1,6 poeng føre Adam Malysz frå Polen, som dagen i førevegen i same hoppbakken vann opningsrennet for verdscupen i skihopping 2001/02.

Jussilainen vann i 2001 dei to fyrste av fire sølvmedaljar i laghopping for Finland i verdsmeisterskapen på heimegrunn i Lahti. Det vart arrangert lagtevlingar i både normalbakken og i storbakken. Tyskland vann suverent i storbakken, medan Austerrike vann i normalbakken med ein margin på to poeng; 953,5 mot 951,5. Ville Kantee og Janne Ahonen var dei to andre finnane som var med i begge tevlingane.

Året etter, under vinter-OL 2002 i Salt Lake City, vart det ein ny sølvmedalje for Finland. I lagtevlinga sigra Tyskland over Finland med den aller minste margin; 974,1 mot 974,0 poeng. Omframt Jussilainen deltok Matti Hautamäki, Veli-Matti Lindström og ankermannen Janne Ahonen for Finland. Jussilainen var i 2005 tilbake på Finlands lag under verdsmeisterskapen i Oberstdorf, der dei fire utvalde finnane sikra sølvmedaljen i laghoppinga i normalbakken. I denne meisterskapen oppnådde han sitt beste resultat i ei individuell tevling då han vart nummer åtte i storbakkerennet.

Han la opp som aktiv skihoppar i 2008.

### Verdscupsigrar

## Kjelder

* *Denne artikkelen bygger på «[[:de:Risto Jussilainen|Risto Jussilainen]]» frå , den 10. februar 2013.* 

## Bakgrunnsstoff

*Risto Jussilainen i olympedia.org
Tami Kiuru

**Tami Petri Antero Kiuru** () er ein finsk tidlegare skihoppar frå Vanda. Han vann bronsemedaljen under VM i skiflyging 2004. Kiuru vart verdsmeister med Finlands lag i ski-VM 2003, og vann i åra 2004–2006 heile fire sølvmedaljar i ulike tevlingar i verdsmeisterskap og olympiske leikar.

## Karriere
Frå 1999 deltok Kiuru fram til og med 2002 kvar sesong i ein del renn i verdscupen i skihopping, men oppnådde få gode resultat. I 2003 fekk han plass i den finske troppen til VM i Val di Fiemme. I meisterskapen vart det gullmedalje i laghopp for dei fire skihopparane som representerte Finland; Janne Ahonen, Kiuru, Arttu Lappi og Matti Hautamäki. Tre veker etter Kiuru vart verdsmeister kom han i Lahti for fyrste gong på pallen i eit verdscuprenn, eit renn der Adam Malysz frå Polen gjekk til topps.

Kiuru vann sin einaste verdscupsiger då han i desember 2003 hoppa 136 meter i Titisee-Neustadt, det klart lengste hoppet i ei tevling som vart avvikla over berre ein omgang. Seinare i 2004-sesongen kom han på tredjeplass i VM i skiflyging i Planica, like bak landsmannen Janne Ahonen, norske Roar Ljøkelsøy vart verdsmeister. Dagen etter den individuelle tevlinga vart det sølvmedaljar for det finske firemannslaget, berre slått av Noregs fire utvalde.

Under Ski-VM 2005 i Oberstdorf var Kiuru med på det finske laget som tok sølv i laghopp i storbakken, knapt 15 poeng bakom verdsmeisterlaget frå Austerrike. I olympiaåret 2006 fekk Kiuru med seg to sølvmedaljar i laghopping, fyrst vart det VM-sølv på Finland bakom Noreg i skiflygingsmeisterskapen i Bad Mitterndorf i januar, og i februar vart det ein OL-sølv bakom Austerrike i hoppbakken under vinter-OL 2006 i Torino.

Etter 2006 klarte ikkje Kiuru å hevde seg i verdscuprenn og han la bort hoppskia i 2009.

## Kjelder

* *Denne artikkelen bygger på «[[:de:Tami Kiuru|Tami Kiuru]]» frå , den 10. februar 2013.* 

## Bakgrunnsstoff

*[Kiuru](https://www.olympedia.org/athletes/109735 Tami) i olympedia.org
Rasmus Løland-stipendet

**Rasmus Løland-stipendet for ny norsk barne- og ungdomslitteratur ** er ein norsk litteraturpris som har vorte delt ut årleg av Rogaland fylkeskommune sidan 2007. Stipendet er på 100 000 kroner og vert tildelt etter søknad. Det er det litterære rådet i Norsk Barne- og Ungdomsbokforfattere som vel ut mottakaren av stipendet.

Stipendet er oppretta til minne om forfattaren Rasmus Løland frå Ryfylke og skal stimulere til auka produksjon av barne- og ungdomslitteratur.

## Mottakarar
* 2015 &ndash; Erna Osland
* 2013 &ndash; Hilde Hagerup
* 2012 &ndash; Rune Belsvik
* 2011 &ndash; Bjørn Ingvaldsen
* 2010 &ndash; Maria Parr
* 2009 &ndash; Jon Ewo
* 2008 &ndash; Arnt Birkedal
* 2007 &ndash; Finn Øglænd

## Kjelder
* Om Rasmus Løland-stipendet på nettstaden til Rogaland fylkesbibliotek

### Fotnote
Magnus Grova Søilen

* 

**Magnus Grova Søilen** () er ein norsk forfattar og jurist.

Han debuterte i 2009 med diktsamlinga *Til en nattevakt for Sunniva* og i 2012 kom *Du står her*.

Søilen er busett i Bergen, og har studert litteraturvitskap og rettsvitskap ved Universitetet i Bergen.

## Bøker
* 2009 &ndash; *Til en nattevakt for Sunniva* &ndash; Diktsamling
* 2012 &ndash; *Du står her* &ndash; Diktsamling
* 2013 &ndash; *Rosefrykt* &ndash; Diktsamling
* 2015 – Livretter – Diktsamling
* 2019 – Flaskeladden i Eskimopolis – Roman

## Referansar

## Bakgrunnsstoff
* Publikasjonar av Magnus Grova Søilen i BIBSYS
Alphonso Johnson

**Alphonso Johnson** () er ein amerikansk jazz-bassist som har vore aktiv sidan tidleg i 1970-åra. 

Han var fødd i Philadelphia og byrja å spele kontrabass, men byta til elektrisk bass seint i tenåra. Han byrja karrieren sin tidleg i 1970-åra og hadde ein innovativ spelestil. Han spelte som studiomusikarar for jazzmusikarar før han vart med i Weather Report, då han tok over etter den opphavlege bassisten Miroslav Vitous. Han spelte på Weather Report-albumet *[[Mysterious Traveller]]* (1974), på songane «Cucumber Slumber» og «Scarlet Woman». Johnson var med på ytterlegare to album, *[[Tale Spinnin']]* (1975) og *[[Black Market av Weather Report|Black Market]]* (1976), for Weather Report før han slutta i bandet for å arbeide med trommeslagaren Billy Cobham. I 1976-77 spelte han inn tre soloalbum som bandleiar, for Epic Records, i jazz-funk-stil. 

Johnson var ein av dei første musikarane som introduserte instrumentet Chapman Stick. På grunn av dette vart han nesten tilsett som erstattar for gitaristen Steve Hackett i Genesis, men i staden tilrådde han venen og tidlegare Sweetbottom-gitaristen Daryl Stuermer, som vart med i turnébandet til Genesis resten av tida dei dreiv på. 

Johnson var ein av to bassistar på det første soloalbumet til Phil Collins, ''Face Value'', i 1981.

Tidleg i 1982 vart Johnson med sideprosjektet til Grateful Dead-medlem Bob Weir kalla Bobby and the Midnites. Han vart igjen med Weir i 2000 då han spelte bass på turné med The Other Ones. Han spelte òg fusion-versjonar av Grateful Dead-songar i lag med Billy Cobham i bandet Jazz Is Dead. 

I 1982 spelte han på hitsongen til Jeffrey Osborne frå *[[Stay with Me Tonight]]*. Han spelte så med Santana i 1985-1989.

I 1996 turnerte Johnson i Europa og Japan med saksofonisten Wayne Shorter, pianist James Beard, trommeslagar Rodney Holmes, og gitarist David Gilmore.

## Diskografi
### Som leiar
**Moonshadows* (1976), Epic
*Yesterdays Dreams (1976), Epic
**Spellbound* (1977), Epic

### Som musikar

**Med [[Weather Report]]**
* *[[Mysterious Traveller]]* (1974)
* *[[Tale Spinnin']]* (1975)
* *[[Black Market av Weather Report|Black Market]]* (1976)

**Med [[Eddie Henderson]]**
* *[[Sunburst av Eddie Henderson|Sunburst]]* (Blue Note, 1975)

**Med [[George Duke / Billy Cobham Band]]**
* *[[Live on Tour in Europe]]* (Atlantic 1976)

**Med [[Rod Argent]]**
* *Moving Home* (1978)

**Med [[Bob Weir]]**
* *[[Bobby & The Midnights]]* (Arista 1981)
* *[[Where the Beat Meets the Street]]* (Columbia 1984)

**Med [[musikkgruppa Santana|Santana]]**
* *[[Beyond Appearances]]* (Columbia, 1985)
* *[[Abraxas Pool]]* (Miramar, 1994)

## Kjelder

**Denne artikkelen bygger på «[[:en:Alphonso Johnson|Alphonso Johnson]]» frå ,  den 11. februar 2013.* 
*** oppgav desse kjeldene:*


## Bakgrunnsstoff
*The Alphonso Johnson official website
J. Peter Robinson

**J. Peter Robinson** () er ein engelsk komponist som studerte piano og kompoisisjon ved Royal Academy of Music og hadde stor suksess som studiomusikar i 1970-åra for artistar som Phil Collins, Mike Rutherford, Shawn Phillips, Quatermass, Carly Simon, Bryan Ferry, Stealers Wheel, Andrew Lloyd-Webber og fleire andre.

Han starta å skrive filmmusikk i 1985 og har arbeidd med filmar som *[[Bates Motel]]*, *[[Wayne's World]]*, *[[Encino Man]]*, *[[Nightmare Cafe]]*, *[[Wes Craven's New Nightmare]]*, *[[Highlander III: The Sorcerer]]*, *[[Return of the Living Dead Part II]]*, *[[Vampire in Brooklyn]]* (av Wes Craven), *[[The World's Fastest Indian]]*, *[[The Bank Job]]* og *[[Blind Fury]]* frå 1989.

Han skreiv òg noko musikk for den engelske versjonen av *[[Godzilla 2000]]*. I tillegg skreiv han musikk for filmen *[[The Wizard]]*, John Schlesynging-skrekkfilmen The Believers, og to songar til filmen *[[filmen Shelter (2007)|Shelter]]*, og musikk for mange episodar av fjernsynsserien *[[Charmed]]*.

Som arrangør av popmusikk har han arbeidd med Eric Clapton, Manhattan Transfer, Al Jarreau og Melissa Etheridge.

## Kjelder

**Denne artikkelen bygger på «[[:en:J. Peter Robinson|J. Peter Robinson]]» frå ,  den 11. februar 2013.* 
 

## Bakgrunnsstoff
*Offisiell nettstad
*
Stephen Bishop

**Stephen Bishop** () er ein amerikansk songar-låtskrivar, skodespelar og gitarist.

Han hadde ein stor hit i 1977 med songen «On and On», som nådde 11. plass i USA. Andre hittar han hadde var «Save It for a Rainy Day» «Everybody Needs Love», «Something New in My Life» og «It Might Be You», kjenningsmelodien for filmen *[[Tootsie]]*. Han har òg skrive mange andre filmtema, som *[[National Lampoon's Animal House]]* der han song i falsett, og julefilmen *[[All I Want for Christmas]]*. 

Songen hans «Separate Lives», sungen av Phil Collins og Marilyn Martin frå filmen *[[White Nights (1985)|White Nights]]*, vart nominert for ein Oscar i 1985, men tapte for «Say You, Say Me» frå same film. Bishop skreiv songen om brotet hans med skodespelarinna Karen Allen, som òg deltok i *[[Animal House]]*. 

Bishop skreiv òg temaet for filmen *[[Unfaithfully Yours (1984)|Unfaithfully Yours]]* i 1984. Songen vart mykje spelt på radio på den tida, men songen vart aldri gjeve ut på plate på den tida. I 1989 gav han ut det femte albumet sitt, *[[Bowling In Paris]]* med Phil Collins (medprodusent og musikar på somme songar), Eric Clapton,  Sting, Steve Lukather, Ronnie Caryl, Michael Omartian (produsent og musikar på fleire spor), Mo Foster, Adrian Lee og fleire. I 1987 spelte norske Bobbysocks! inn «Walking on Air» (som «Walkin' on Air») for albumet deira *[[Walkin' on Air]]*.

Bishop'-songar som har gått inn på Billboard Hot 100 er «It Might Be You», som nådde 25. plass i 1983, «Save It For a Rainy Day» (22. plass i 1977); «On and On» (11. plass i 1977); og «Everybody Needs Love» (32. plass i 1978).

## Diskografi

### Album
* *[[Careless av Bishop|Careless]]*  (1976)
* *[[Bish av Bishop|Bish]]* (1978)
* *[[Red Cab to Manhattan]]* (1980)
* *[[Sleeping with Girls]]* (1985; berre Asia)
* *[[Bowling in Paris]]* (1989)
* *[[Blue Guitars]]* (1994)
* *[[Happy Bishmas]]* (2002)
* *[[Yardwork]]* (2003)
* *[[The Demo Album 1]]* (2003)
* *[[The Demo Album 2]]* (2003)
* *[[Fear of Messeage: Demo 3]]* (2004)
* *[[Stephen Bishop Live]] (Live in Japan)* (2006; berre Japan)
* *[[America & Friends: Live At The Ventura Theater]]* (2007; berre Japan)
* *[[Saudade av Bishop|Saudade]]* (2007; sidan gjeven ut som *[[Romance in Rio]]*)

### Samleplater
* *[[Best of Bish]]* (1990)
* *[[On And On: The Hits Of Stephen Bishop]]* (1994)
* *[[An Introduction to Stephen Bishop]]* (1997)
* *Back to Back* (1999; delt med Michael Johnson)
* *[[The Millennium Collection]]* (2002)

## Kjelder

**Denne artikkelen bygger på «[[:en:Stephen Bishop (musician)|Stephen Bishop (musician)]]» frå ,  den 11. februar 2013.* 
*** oppgav desse kjeldene:*


## Bakgrunnsstoff
*Offisiell side
*
*[ Stephen Bishop entry at All Music Guide]
*Tilhengjarside
Phenix Horns

**The Phenix Horns**, opphavleg kalla EWF Horns, er blåserekkja i Earth, Wind & Fire, og for Phil Collins og Genesis. Dei fire medlemmane var Don Myrick på saksofonar, Louis «Lui Lui» Satterfiel på trombone, Rahmlee Michael Davis på trompet og Michael Harris på trompet.

Don Myrick, Lui Lui Satterfield og Michael Davis spelte i lag tidleg i 1970-åra med The Pharaohs, og to album av dei er gjevne ut på CD, *[[The Awakening av The Pharaohs|The Awakening]]* frå 1971 og konsertalbum *[[In the Basement]]* i 1972.

Dette bandet utvikla seg til The Phenix Horns som vart den originale blåserekkja til Earth Wind & Fire frå 1975 til 1982. 

Bandleiaren Don Myrick vart drepen i 1993 og Louis Satterfield døydde i 2004.

## Kjelder

**Denne artikkelen bygger på «[[:en:Phenix Horns|Phenix Horns]]» frå ,  den 11. februar 2013.* 
*** oppgav desse kjeldene:*
Prestebordgods

**Prestebordgods** eller **mensalgods** var jordeigedommar – gardar og gardpartar – som var med å finansiere presteembetet. Presten kunne sjølv bruke jorda, eller han kunne få bygsel og landskyldinntekter frå ein leiglending. 

Frå reformasjonen til 1814 var om lag tidelen av all norsk jordeigedom prestebordgods. Med lover 1. august 1821 nr. 2 «angaaende de Nordlandske Kirkers Salg» og 20. august 1821 «angaaende det beneficerede Gods» vart bygselledige gardar i prestebordgodset bodne fram for sal, og det meste av prestebordgodset utanom prestegardane vart selt i løpet av dei neste 30 åra. 

Prestebordgodset var ein del av kyrkjegodset som vart bygd opp i løpet av mellomalderen. Ein annan del av kyrkjegodset var gardar og gardpartar som skulle finansiere dei lokale kyrkjebygga.

Den delen av kyrkjegodset som høyrde til stiftet (biskopen) eller til kloster, vart lagt inn under krongodset etter reformasjonen.  

## Kjelder
*Historisk leksikon
Erica Löfström

**Erica Löfström** er ein svensk forfattar og forskar busett i Trondheim. 

Ho debuterte med romanen *Sex, musikk og vold* på Samlaget i 2013. Boka er omsett til nynorsk av Janne Marie Fatland og Monica Aasprong.

## Bøker
* 2013 &ndash; *Sex, musikk og vold* &ndash; roman

## Referansar

## Bakgrunnsstoff
* Nettstaden til Erica Löfström 
* Presentasjon av Erica Löfström  på nettstaden til Samlaget
* Camilla Veka: «Debutromanen ble til i en usann dagbok», intervju på nettstaden til NRK.